ข้อบังคับเจ้าพนักงานจราจรในเขตกรุงเทพมหานคร ว่าด้วย การห้ามรถบางชนิดและล้อเลื่อนลากเข็น เดินในถนนรัชดาภิเษกผ่านทางลอดใต้ทางแยกรัชดา - สุทธิสารและแยกรัชดา - ห้วยขวาง พ.ศ. 2550

ข้อบังคับเจ้าพนักงานจราจรในเขตกรุงเทพมหานคร
ข้อบังคับเจ้าพนักงานจราจรในเขตกรุงเทพมหานคร
ว่าด้วย
การห้ามรถบางชนิดและล้อเลื่อนลากเข็น เดินในถนนรัชดาภิเษกผ่านทางลอด
ใต้ทางแยกรัชดา
- สุทธิสารและแยกรัชดา - ห้วยขวาง
พ.ศ.
๒๕๕๐
 

ด้วยกรุงเทพมหานครอนุญาตให้ใช้ทางลอดใต้ทางแยกรัชดา
- สุทธิสาร และแยกรัชดา - ห้วยขวางเพื่อบรรเทาปัญหาการจราจรคับคั่งที่บริเวณทางแยก
แต่เนื่องจากมีผู้ขับขี่รถจักรยานยนต์ รถสามล้อรถบรรทุก และรถโดยสารประจำทาง เดินในทางลอดใต้ทางแยกเป็นจำนวนมาก
ทำให้เกิดอุบัติเหตุและปัญหาการจราจร ดังนั้น เพื่อความปลอดภัยและสะดวกในการจราจรจึงจำเป็นต้องจัดระเบียบการจราจรในทางลอดใต้ทางแยกดังกล่าว

ฉะนั้น อาศัยอำนาจตามความในมาตรา ๑๓๙ (๑) แห่งพระราชบัญญัติจราจรทางบก
พ.ศ. ๒๕๒๒และคำสั่งกระทรวงมหาดไทย ที่ ๓๘๗/๒๕๔๑ ลงวันที่ ๑๔ สิงหาคม พ.ศ. ๒๕๔๑ แต่งตั้งผู้บัญชาการตำรวจนครบาล
เป็นเจ้าพนักงานจราจรในเขตกรุงเทพมหานคร จึงได้ออกข้อบังคับไว้ ดังต่อไปนี้

๑. ข้อบังคับนี้เรียกว่า ข้อบังคับเจ้าพนักงานจราจรในเขตกรุงเทพมหานคร
ว่าด้วย การห้ามรถบางชนิดและล้อเลื่อนลากเข็น เดินในถนนรัชดาภิเษกผ่านทางลอดใต้ทางแยกรัชดา
- สุทธิสาร และแยกรัชดา - ห้วยขวาง พ.ศ. ๒๕๕๐

๒[๑].
ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

๓. ห้ามมิให้รถดังต่อไปนี้ เดินในถนนรัชดาภิเษกผ่านทางลอดใต้ทางแยกรัชดา
- สุทธิสารและแยกรัชดา - ห้วยขวาง
๓.๑ ล้อเลื่อนลากเข็น
๓.๒ รถจักรยาน
๓.๓ รถจักรยานยนต์
๓.๔ รถยนต์สามล้อ
๓.๕ รถบรรทุกตั้งแต่ ๖ ล้อขึ้นไป
๓.๖ รถโดยสารประจำทาง
๓.๗ รถลากจูงและรถพ่วง

๔. นับตั้งแต่วันที่ข้อบังคับนี้ใช้บังคับเป็นต้นไป
ให้ยกเลิกระเบียบ ข้อบังคับ หรือประกาศใดที่ขัดหรือแย้งกับข้อบังคับนี้


ประกาศ
ณ วันที่ ๑๘ พฤษภาคม พ.ศ. ๒๕๕๐
พลตำรวจตรี
วัจนนท์ ถิระวัฒน์
รองผู้บัญชาการ
ปฏิบัติราชการแทน
ผู้บัญชาการ
กองบัญชาการตำรวจนครบาล
เจ้าพนักงานจราจรในเขตกรุงเทพมหานคร


















วัชศักดิ์/ผู้จัดทำ
๑๘
กรกฎาคม ๒๕๕๐

[๑]
ราชกิจจานุเบกษา เล่ม ๑๒๔/ตอนพิเศษ ๘๓ ง/หน้า ๖๑/๑๑ กรกฎาคม ๒๕๕๐